
PARLAMENTUL ROMÂNIEI
CAMERA DEPUTAŢILOR
COMISIA PENTRU TRANSPORTURI ȘI INFRASTRUCTURĂ

Bucureşti,  20 iunie 2023
                                                         Nr. 4c-4/150/2023 
                                                           Plx nr. 362/2023
                  
    

Domnului deputat 
Bogdan-Iulian HUȚUCĂ,
        Preşedintele Comisiei pentru buget, finanțe și bănci

Doamnei deputat
Simona BUCURA-OPRESCU,
Preşedintele Comisiei pentru administrație și amenajarea teritoriului                                           


AVIZ
asupra proiectului de Lege pentru aprobarea Ordonanţei de urgenţã a Guvernului nr.28/2023 privind stabilirea unor măsuri în derularea Programului naţional de investiţii „Anghel Saligny”

	În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia pentru transporturi și infrastructură a fost sesizată pentru aviz care va fi transmis Comisiei pentru buget, finanțe și bănci  și Comisiei pentru administrație și amenajarea teritoriului, comisii sesizate în fond cu proiectul de Lege pentru aprobarea Ordonanţei de urgenţã a Guvernului nr.28/2023 privind stabilirea unor măsuri în derularea Programului naţional de investiţii „Anghel Saligny”, transmis cu adresa nr. PLx 362/2023 din 30.05.2023 și înregistrat cu nr. 4c-4/150/30.05.2023.
	Consiliul Legislativ, cu avizul nr. 423/25.04.2023, a avizat favorabil proiectul de Lege, cu observații și propuneri.
	Senatul, în calitate de primă Cameră sesizată, a adoptat proiectul de Lege în ședința din 24.05.2023.
	Proiectul de Lege are ca obiect de reglementare stabilirea unor măsuri în derularea Programului naţional de investiţii „Anghel Saligny”. Astfel, demersul are drept scop includerea în Program a obiectivului de investiţii „Regenerarea spaţiilor publice în zona Pasajul Unirii, prin realizarea lucrărilor de consolidare şi reabilitare a planşeului de acoperire a râului Dâmboviţa în Piaţa Unirii”, cu finanţare de la bugetul de stat, prin bugetul Ministerului Dezvoltării, Lucrărilor Publice şi Administraţiei pentru cheltuielile care se pot finanţa prin Program, precum şi suplimentarea valorii totale a Programului cu suma de 750.751.800.690 lei, pentru finanţarea acestui obiectiv .
	Membrii Comisiei pentru transporturi și infrastructură au examinat proiectul de lege în ședința din data de 20.06.2023. La lucrările ședinței au participat deputați conform listelor de prezență.	
În urma dezbaterilor și a opiniilor exprimate, membrii comisiei au hotărât, cu unanimitate de voturi, avizarea favorabilă a proiectului de lege.
	Prin obiectul de reglementare și conținutul său, proiectul de lege face parte din categoria legilor ordinare.
	În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.



	PREŞEDINTE,

	SECRETAR,

	Cătălin DRULĂ

	Zacharie BENEDEK









 Consilier, Anca Lazăr
image1.png
Vi

ROMANIA




